21/01/2013 | Administración LocalMunicipal
Negreira
Aprobación definitiva tácita da modificación da Ordenanza reguladora do procedemento de control do exercio de actividades ou servizos suxeitos a comunicación previa ou declaración responsable do Concello de Negreira e publicación do texto íntegro

Efectuada a aprobación definitiva tácita ó non terse presentado reclamacións á modificación da Odenanza reguladora do Procedemento de control do exercicio de actividades ou servizos suxeitos a comunicación previa ou declaración responsable do Concello de Negreira, publícase o texto íntegro da mesma en cumprimento do art.70.2º da Lei 7/1985, de 2 de abril, Reguladora das Bases do Réxime Local.1.- No marco da Directiva 2006/123/CE relativa aos Servizos no mercado interior reguladora da normativa do acceso e exercicio de servizos dentro da Unión Europea e da normativa autonómica á que se remite a lexislación estatal que a traspón constituida pola Lei 7/2009, de 22 de decembro, de modificación da Lei 10/1988, de 20 de xullo, de Ordenación do Comercio Interior de Galicia e a Lei 13/2010, de 17 de decembro, do Comercio Interior de Galicia, a presente ordenanza ten por obxecto a regulación do procedemento de control que establece o Concello de Negreira nos casos de prestación ou exercicio de servizos ou actividades dentro do seu termo municipal, que pola súa entidade ou incidencia no entorno urbanístico ou no medio ambente deben someterse, según os casos, ao réxime de, declaración responsable ou de comunicación previa.2.- Con posterioridade á entrada en vigor da Ordenanza reguladora do procedemento de control do exercicio de actividades ou servizos suxeitos a comunicación previa ou declaración responsable do Concello de Negreira publicouse o Real Decreto Lei 19/2012, de 25 de maio, de medidas urxentes de liberalización do comercio e de determinados servizos e a Lei Autonómica 8/2012, do 29 de xuño, que inciden sobre a materia regulada pola Ordenanza o que obriga a súa modificación en dous aspectos fundamentais: a reconsideración coma licenza á de Primeira Ocupación e a substitución da licenza urbanística por unha declaración responsable nos casos de obras menores que xunten determinados requisitos especificados no articulado 3.-O exercicio de actividades ou servizos que esixan a intervención da Administración no exercicio da súa función de policía no orden urbanístico e medioambental está afectado pola presente Ordenanza, coa finalidade de que se adapten á normativa de seguridade, sanitaria, ambental e aquelas outras que resulten esixibles.1.- Nos termos da lexislación vixente enténdese por: 1) «Autorización» ou «licenza»: calquer acto expreso ou tácito da autoridade competente do Concello que se esixa, con carácter previo, para o acceso a unha actividad de servizos ou o seu exercicio.2) «Declaración responsable»: o documento subscrito por un interesado no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente a dito recoñecemento ou exercicio.3) «Comunicación previa»: o documento mediante o que os interesados poñen en coñecemento da Administración Pública competente os seus datos identificativos e demáis requisitos esixibles para o exercicio dun dereito ou o inicio dunha actividad, de acordo co establecido no artigo 70.1 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común 2.- As licenzas, declaracións responsables ou comunicacións previas recibirán o nome de “urbanísticas” cando teñan por obxecto actos edificación ou uso do solo, e “de actividade” cando incidan no exercicio de actividades ou prestación de servizos 1.- Se integran no réxime de licenza todas aquelas actividades suxeitas ó trámite de incidencia, efecto ou impacto ambientais ou ó informe da Consellería de Sanidade ademais das que teñan impacto no patrimonio histórico-artístico ou no uso privativo e ocupación dos bens de dominio público.2.- As actuacións non suxeitas ao réxime de licenza previa se atopan sometidas, según os casos, ao réxime de declaración responsable ou de comunicación previa nos termos previstos nesta Ordenanza 1.- Para o exercicio de actividades os interesados terán que axustarse ao réxime de licenza, declaración responsable ou comunicación previa nos termos dispostos nesta ordenanza.2.- Cando algunha das actuacións que se pretendan levar a cabo non tiveran encaixe específico nalgún dos supostos establecidos nesta Ordenanza, se asimilará coa que presente maior coincidencia, aplicándolle en consecuencia o mesmo réxime. Por este procedemento tramitarase a execución das obras ligadas ao acondicionamento dos locais destinados a unha actividade comercial que non requiran a redacción dun Proxecto Técnico consonte á Lei 38/1999, de 5 de novembro, de Ordenación da edificación. A inexibilidade de licenza que deste artigo se deriva non rexerá respecto das obras de edificación que fosen precisas conforme ao ordenamento vixente, as cales seguiranse regulando, en canto á esixencia de licenza previa, requisitos xerais e competencia para o seu outorgamento, pola súa normativa correspondente.1.- O erro en que poida incorrir o interesado á hora de asignar a obra ou actividade que pretende levar a cabo nalgún dos rexímes de licenza, declaración responsable ou comunicación previa non será obstáculo para a súa tramitación, sempre que do seu contido se deduza o seu verdadeiro carácter. En tal caso, o Concello ditará resolución dándolle ao escrito en cuestión o carácter que lle corresponda, o que se notificará ao interesado con expresión dos efectos derivados de tal circunstancia e da documentación que no seu caso sexa precisa para continuar a súa tramitación. En relación cos efectos sobre o cambio de réxime indicarase ao interesado o seguinte: a) cando o interesado tivera notificado ao Concello unha declaración responsable ou comunicación previa sendo o réxime apropiado o de licenza, se lle advertirá de que non poderá executar a obra ou desenvolver a actividade pretendida ata que a obteña e se a houbere iniciado se lle requerirá para que proceda ao inmediato cese das mesmas con tódalas advertencias propias de supostos de reposición á legalidade infrinxida. b) cando o interesado tivera solicitado ao Concello unha licenza ou comunicación previa sendo o réxime apropiado o de declaración responsable, se lle sinalará que deberá presentar o documento no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o periodo de tempo inherente a dito recoñecemento ou exercicio nos termos esixidos na Ordenanza para a acción pretendida, e, ademáis, que non poderá executar a obra ou desenvolver a actividade pretendida ata que presente a mencionada documentación, coas advertencias sinaladas 1.- O outorgamento de licenza ou a presentación de declaracións responsables ou comunicacións previas producirá efectos entre o Concello e e suxeto a cuxa actuación se refiran pero non alterarán as situacións xurídicas privadas entre éste e as demáis persoas.2.- As licenzas entenderanse outorgadas deixando a salvo o dereito de propiedade e sin prexuizo de terceiro. Idénticos efectos producirá a presentación de declaracións responsables ou comunicacións previas 3.- En ningún caso entenderanse adquiridos por estos procedementos dereitos en contra da lexislación ou planeamento urbanístico ou doutra normativa que resulte de aplicación á actividade.1.-As licenzas, así como os dereitos derivados das declaracións responsables ou comunicacións previas relativos ás condicións dunha instalación ou servizo, serán transmisibles se ben, para que opere o cambio de titularidade, será preciso que se acredite ante o Concello que a transmisión se produxo por calquera dos medios admitidos en Dereito, facendo expresa referencia á licenza, declaración responsable ou comunicación previa cuxo obxecto se transmitira 2.- O Concello tomará razón do feito da transmisión da que dará conta aos propios interesados.3.- Unha vez producida a transmisión, o novo titular se subrogará nos dereitos, obrigas e responsabilidades que o anterior titular tiña recoñecidos na licenza concedida ou nos termos contidos na declaración responsable ou comunicación previa debidamente cumprimentada.4.- Non obstante o anterior, se a transmisión da licenza se produxera sen que o anterior e o novo titular o comunicaran o Concello, ambos quedarán suxeitos a tódalas responsabilidades e obrigas derivadas do incumprimento de dita obriga.5.- A inexactitude ou falsedade na comunicación de calquer dato, manifestación ou documento, determinará a imposibilidade de continuar no exercicio do dereito de que se trate. Nos casos en que unha das actuacións pretendidas se encontrase sometida ao réxime de licenza e a outra ao réxime de comunicación previa ou ben cando ambas actuacións estivesen suxeitas ao mesmo réxime actuarase do seguinte xeito: a) Cando a actividade pretendida estivese sometida ao réxime de licenza, deberase obter ésta con anterioridade, ou alomenos simultáneamente, antes de dar inicio á execución das obras b) Con carácter xeral, tódalas actividades que para a súa implantación precisen da previa realización de obras que requiran de licenza (a licenza de actividade e a de obras) tramitaranse simultáneamente en expedientes independentes e concederanse conxuntamente según o artigo 196.2 da Lei 9/2002, LOUGA). 1.- Nos termos legalmente establecidos, a declaración responsable ou a comunicación previa é a notificación que presenta un interesado ante a Administración municipal, á que debe unirse a documentación esixida en cada caso, en virtude da cal pon no seu coñecemento o exercicio do seu dereito preexistente para desempeñar determinadas actividades ou servizos 2.-Con carácter xeral, a presentación da declaración responsable ou comunicación previa conforma un acto administrativo implícito que permite á Administración coñecer a existencia do exercicio dos dereitos a que se refiere o parágrafo anterior, sen prexuizo das posteriores facultades de comprobación, control e inspección atribuídas ao Concello.3.- O exercicio de ditos dereitos atópase supeditado á presentación no Rexistro Xeral do Concello da correspondente documentación según o tipo de actividade de que se trate.4.- Non obstante a declaración responsable ou a comunicación previa non surtirán efectos: a) cando non tivera entrada no Rexistro do Concello documentación de carácter esencial esixida en cada caso. b) cando o contido das actuacións notificadas ao Concello non tiveran encaixe nos supostos previstos para a declaración responsable ou para a comunicación previa. c) cando para o desenvolvemento da actividade fora preceptivo informe ou autorización previa doutros organismos públicos. d) cando a actuación efectivamente desenvolvida polo interesado non se axuste ao declarado ou comunicado.5.- A inexactitude, falsedade ou omisión, de carácter esencial, en calquer dato, manifestación ou documento que se acompañe ou incorpore á declaración responsable ou comunicación previa, ou a súa non presentación ante a Administración determinará a imposibilidade de iniciar ou de continuar co exercicio do dereito a desempeñar a actividade manifestada, sen prexuizo das responsabilidades penais, civís ou administrativas a que houbera lugar.1.- Nos supuestos de actuacións sometidas ao réxime de declaración responsable ou comunicación previa, a intervención municipal no exame da documentación se circunscribirá á comprobación da integridade formal da notificación efectuada ao Concello, e a suficiencia legal do proxecto técnico, memoria ou calquer outra documentación esixible para prestar a actividade, así como a verificar a súa conformidade coa adecuación da mesma ás ordenanzas municipais, a legalidade urbanística, á normativa de seguridade, sanitaria, ambental e aquelas outras que resulten esixibles, valorando no seu caso as medidas correctoras propostas e o seu grao de eficacia, nos mesmos termos e co mesmo alcance que os establecidos para a licenza. Á terminación das obras ou trala implantación das instalacións, o seu titular virá obrigado, nos termos que se especifican nesta ordenanza, a presentar declaración responsable de primeira utilización (actuacións urbanísticas) ou comunicación previa, no seu caso, xustificativa de que as obras executadas ou instalacións implantadas se axustan ao proxecto ou memoria presentado, a partir de cuxo momento estará en condicións de darlle o uso previsto ou a iniciar a actividade de que se trate.1.- Nos casos que esta Ordenanza someta a execución de obras ou exercicio de actividade ao réxime de declaración responsable, as persoas interesadas deberán presentar o correspondente escrito no que describirán as actuacións que pretendan levar a cabo.2.- Aos devanditos escritos acompañarase: · A documentación esixida regulamentariamente en cada caso. · Un exemplar do Proxecto subscrito polo persoal técnico competente, ou no seu caso Memoria, nos termos que se establecen nos anexos desta Ordenanza. · Mención expresa da data en que se dea inicio á execución das obras, prazo de duración estimada daquelas até a súa total finalización e data de inicio da actividade declarada. · A fomulación de declaración responsable e comunicación previa está suxeita ao pagamento das taxas establecidas na ordenanza fiscal correspondente. O xustificante de ingreso destas deberá achegarse á solicitude.3.- A persoa interesada só poderá dar comezo á execución das obras ou ao execicio da actividade unha vez presentada a declaración responsable e/ou a comunicación previa coa documentación completa nos termos establecidos nesta Ordenanza.1.- Se os servizos municipais detectaran omisións, deficiencias ou imprecisiones ben na declaración responsable ou comunicación previa, ben na documentación aportada que impedira o exercicio do dereito, se requerirá ao interesado para que no prazo mínimo de 10 días as complete, subsane ou aclare, coa indicación de que, entretanto, queda suspendida a execución das obras, montaxe das instalacións ou o uso anunciado. Se lle advertirá ademáis que no caso de incumprimento ou defectuoso acatamento do requerimento se ditará resolución nos termos contidos no parágrafo 4 deste artigo.2.- O interesado poderá solicitar ampliación do prazo se no termo concedido non puideren subsanar a deficiencia. A denegación da ampliación de prazo será motivada.3.- Cumprimentado polo interesado o requerimento de subsanación e mellora de solicitude, alzarase a suspensión decretada.4.- Se o interesado non cumprimentara o requerimento, se ditará resolución declarando sen efecto o exercicio do dereito á utilización ou exercicio da actividade declaradas ou comunicadas e, no seu caso, se imporá ao interesado a obriga de restituir a situación alterada ao momento anterior á declaración ou comunicación presentada. Se o interesado introduxera variacións significativas respecto ás actividades contidas no proxecto ou memoria presentadas coa declaración responsable ou comunicación previa, virá obrigado a presentar unha nova declaración ou comunicación con aportación, según os casos, dun novo proxecto (ou memoria) que sustituia íntegramente ao anterior ou un proxecto (ou memoria) complementario.1.- O prazo para dar inicio á obra, utilización, uso ou actividade sometidos ao réxime de declaración responsable ou comunicación previa será o establecido na respectiva declaración responsable ou comunicación previa.2.- Non obstante este prazo non poderá superar os seis meses no caso de que as actuacións se atopen sometidas ao réxime de declaración responsable, ou no de tres meses se estiveren suxeitas ao de comunicación previa Sen prexuizo das prórrogas que se houberen concedido, o prazo para finalizar as instalacións da actividade sometida ao réxime de declaración responsable ou comunicación previa será o establecido na respectiva declaración responsable ou comunicación previa.1.-Os prazos establecidos na declaración responsable ou comunicación previa para a implantación de actividades ou para a execución de obras poderán prorrogarse a instancia do titular e con anterioridade á conclusión dos prazos expresamente establecidos naquelas.2.- En calquer caso, a prórroga só se entenderá concedida por unha soa vez e por un prazo que non sexa superior ao inicialmente fixado no correspondente escrito.1.- Os dereitos derivados de declaracións responsables ou comunicacións previas se extinguirán polas mesmas causas que as establecidas para as licenzas.2.- En todo caso, a caducidade das actuacións declaradas ou comunicadas se declarará previa audiencia do interesado.3.- A declaración de caducidade extinguirá os dereitos derivados da declaración ou comunicación, non pudéndose exercer a actividade, salvo traballos de seguridade e mantemento dos cales se dará conta ao Concello para o seu control.1.- O exercicio dos dereitos derivados das declaracións responsables ou comunicacións previas contrarios ao ordenamento xurídico poderán ser revisados a través dalgún dos procedementos de revisión de oficio contemplados nos artigos 102 e 103 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.2.- O inicio do prazo para o exercicio destas facultades se computará desde o día en que se houbera presentado no Rexistro do Concello a declaración responsable ou a comunicación previa ou, se fose o caso, calquer outra modificación presentada posteriormente.1.- Por este procedemento de comunicación previa se tramitará o exercicio de aquelas actividades que, sen estar contempladas nos supostos de licenza ou declaración responsable, cumpran os usos urbanísticos establecidos para a zona e teñan unha reducida repercusión medioambental e escasa entidade técnica que non esixa un control previo para determinar a súa adecuación á normativa aplicable.2.- En concreto están suxeitas a este réxime as actividades inocuas e para a implantación de meros usos sempre que non dispoñan no seu interior de instalacións ou aparatos que por sí mesmos poidan ser constitutivos dunha actividade clasificada.3.- A enumeración de actividades que se fai a continuación é a título meramente enunciativo: a) Comercio polo miudo de alimentos (excepto carnicerías e charcuterías, elaboración, envasado, almacenaxe e venda de comidas preparadas directamente ao consumidor final), bebidas e tabaco en establecimentos especializados. b) Comercio polo miudo de artigos de beleza e hixiene. c) Comercio polo miudo de textís, pezas de vestir, calzado e artigos de coiro. d) Comercio polo miudo de mobles, aparatos de iluminación e outros artigos para o fogar. e) Comercio polo miudo de electrodomésticos, aparatos de radio, televisión e son. f) Comercio polo miudo de ferretería, vidro, pinturas e materiais de bricolaxe. g) Comercio polo miudo de materiais de construcción, e material de saneamento. h) Comercio polo miudo de libros, periódicos e papelería. i) Comercio polo miudo de óptica, fotografía e precisión. j) Comercio polo miudo de artigos de reloxería, xoiería e pratería. k) Comercio polo miudo de xoguetes e artigos de deporte. l) Comercio polo miudo de artigos de droguería, papeis pintados e revestimentos de solos. ll) Comercio polo miudo de semillas, flores, plantas e animais de compañía. m) Galerías de arte comerciais. n) Outro comercio polo miudo de artigos novos en establecimentos especializados ou non especializados. ñ) Comercio polo miudo de bens de segunda man e anticuarios. o) Industriais sempre que a potencia mecánica instalada non supere os 15 Kw. e a súa superficie non supere os 300 m2: - Talleres de confección, sastrería, peletería e similares. - Talleres auxiliares de construcción, tales como carpintería, albanelería, escaiolista, cristalería, electricidade, fontanería, calefacción e aire acondicionado. - Talleres de encadernación e afíns. - Talleres de reloxería, orfebrería, óptica, ortopedia, e outros afíns aos anteriormente indicados. - Reparación de efectos personais e enseres domésticos, sempre que a potencia mecánica instalada non supere 15 Kw. e a superficie non supere 300 m2. p) Almacéns: - Actividades de almacenamento de equipos e productos agrícolas, sempre que non conten con sistemas de refrixeración e/ou sistemas forzados de ventilación, que como máximo conteñan 2.000 litros de gasóleo ou outros combustibles. - Actividades de almacenamento de obxectos e materiais, sempre que a súa superficie sexa inferior a 300 m2, excepto as de productos químicos ou farmacéuticos, combustibles, lubricantes, fertilizantes, praguicidas, herbicidas, pinturas, barnices, ceras ou neumáticos. q) Outras actividades: - Centros e academias de ensinanza, excepto salas de baile, música e canto. - Despachos profesionais (avogados, arquitectos, médicos), xestorías, oficinas e similares, salvo que dispoñan de aparatos ou instalacións de raios X ou similares - Barberías, saunas, institutos de beleza e similares (salvo que dispoñan de instalacións de raios UVA ou similares). - Garaxes para estacionamento de ata dous vehículos - Colocación de carteis ou rótulos visibles desde a vía pública. - Clínicas veterinarias (neste suposto deberá adxuntarse a previa comunicación á Consellería competente en materia de benestar animal). - Plantas de tratamento de augas residuais para poboacións inferiores a 2.000 habitantes- equivalentes. r) As transmisións ou cambios de titularidade de actividades con licenza, declaración responsable ou comunicación previa en vigor, dentro do mesmo uso, categoría e clase, sempre que cumprindo os requisitos do Art.7 desta ordenanza, concurran a totalidade das seguintes condicións: - Que no haxa ampliación ou modificación de instalacións ou da actividade que requiran a aplicación de novas medidas correctoras. - Que a ocupación teórica previsible do local non aumente ou non se alteren as condicións de evacuación e seguridade contempladas na licenza, declaración responsable ou comunicación previa en vigor. - Se se pretendera executar obras no inmoble, ademáis do cambio de titularidade, se requerirá que se presente a correspondente licenza, declaración responsable ou comunicación previa 1.- O Concello conserva tódalas súas funcións de control sobre as actividades suxeitas a declaración responsable ou comunicación previa, tanto antes como despois de notificadas ao Concello ou implantadas 2.- O control efectuarase adecuando as actividades ao cumprimento da protección da legalidade urbanística e/ou medioambiental que resulte de aplicación. O exercicio de actividades sen que o interesado houbera presentado a correspondente declaración responsable ou comunicación previa se asimila ao exercicio de actividades sen licenza. Esta normativa derroga a Ordenanza reguladora do procedemento de control do exercicio de actividades ou servizos suxeitos a comunicación previa ou declaración responsable do Concello de Negreira publicada no Boletín Oficial da Provincia da Coruña nº 99, de data 26 de maio de 2011. Esta normativa entrará en vigor unha vez que se publique íntegramente o seu texto no Boletín Oficial da Provincia da Coruña e transcorrera o prazo prescrito no art.65.2 da Lei 7/1985, de 2 de abril, Reguladora das Bases do Réxime Local. Para a implantación de actividades inocuas presentarase ante o Concello escrito de comunicación previa según o seguinte modelo ao que se acompañará, según os casos, proxecto técnico ou Memoria descriptiva das actividades a desenvolver que, coas necesarias adaptacións ao caso, axustaranse ás determinacións esixidas para ditos instrumentos nesta Ordenanza. Solicitude en impreso oficial proporcionado polo Concello. Copia do informe sobre o uso. Memoria e planos indicando as medidas correctoras (incluida memoria sanitaria). Fotocopia do Alta no IAE (con cota tarifa anual). Fotocopia do Contrato de Aluguer ou escritura de propiedade do local. Fotocopia da escritura de constitución da sociedade, se é o caso. Xustificante do pago das taxas. A comunicación previa axustarase ao seguinte modelo: “SR. ALCALDE DE NEGREIRA D/D.ª ________________________________, maior de idade, con domicilio en ____________________________________ C. P. __________ Telf.: ____________ correo electrónico _______________ e con DNI/NIF ____________, en nome propio, (ou en representación de….), ante ese Concello, comparece e DI: Que de conformidade co disposto no Art. 7.1 da Lei 17/2009, de 23 de novembro, sobre o libre acceso ás actividades de servizos e o seu exercicio, en relación co 71 bis.2 da Lei 30/1992, de 26 de novembro, de réxime xurídico das Administracións Públicas e do Procedemento Administrativo Común, presento COMUNICACIÓN PREVIA DE ACTIVIDADE para a implantación de actividades inocuas Poño en coñecemento dese Concello que cumpro cos requisitos esixibles para o exercicio do dereito a executar as obras para instalar e desenvolver a actividade que a continuación se menciona. E a tal efecto sinalo o seguinte: 1) Que as obras que se pretenden realizar e a actividade que se vai desenvolver é a seguinte - Situación: Local número ________ da Rúa ___________________. - Obras a realizar: Reforma interior do local ___________ consistentes en ___________. - Actividade a desenvolver: …… 2) Que dispoño de proxecto técnico de execución das mencionadas obras (ou Memoria detallada das mesmas) 3) Que o prazo de execución das obras é de ______ meses que darán comezo o _________. 4) Que a actividade do establecemento comezará o ____________. 5) Que se acompaña a seguinte documentación:  Un exemplar en formato papel do Proxecto técnico de obras e outros 2 máis en formato dixital (ou tres exemplares da Memoria).  Xustificante do abono do importe da taxa correspondente.  … En ___________, a ___ de ______________ de _________. Asdo. Para a transmisión ou cambios de titularidade das licenzas, así como os dereitos derivados das declaracións responsables ou comunicacións previas relativos ao exercicio de actividades, será preciso que se presente ante a Administración comunicación previa axustada ao seguinte modelo “SR. ALCALDE DE NEGREIRA D/D.ª __________________________________, maior de idade, con domicilio en _______________________________ C. P. __________ Telf.: ____________ correo electrónico _______________ e con DNI/NIF ____________, en nome propio, (ou en representación de….), ante ese Concello, e D/D.ª __________________, maior de idade, con domicilio en ____________________________. e con DNI/NIF ____________, en nome propio, (ou en representación de….), ante ese Concello comparece en calidade de cedente ou transmitente da licenza e DIN: Que de conformidade co disposto no Art. 7.1 da Lei 17/2009, de 23 de novembro, sobre o libre acceso ás actividades de servizos e o seu exercicio, en relación co 71 bis.2 da Lei 30/1992, de 26 de novembro, de réxime xurídico das Administracións Públicas e do Procedemento Administrativo Común, presento COMUNICACIÓN PREVIA DE ACTIVIDADE para a transmisión ou cambios de titularidade de licenzas, así como os dereitos derivados de declaracións responsables ou comunicacións previas relativos ao exercicio de actividades Poño no coñecemento dese Concello que cumpro cos requisitos esixibles para asumir o exercicio da actividade que a continuación se menciona por habela adquirido mediante transmisión. E a tal efecto sinalo o seguinte: 1) Que este comunicante adquireu de D/D.ª ______________________, con DNI___________, e domicilio en ___________________________, a licenza (ou dereito derivado da declaración responsable ou comunicación previa) referida á seguinte actividade: - Situación: Local número ______ da Rúa ______________________________ - Actividade: Cafetería… - Anterior titular: D/D.ª _____________________________________________. - Documento administrativo: Licenza concedida por resolución de data ___________ (ou declaración responsable ou comunicación previa). - Título de adquisición: traspaso, aluguer, compravenda, herencia, embargo, resolución de contrato, recibos de aluguer, facturas de consumo de luz, etc.2) Que ao momento da transmisión, as características do local e da actividade seguen sendo as mesmas que as contempladas na referida licenza (ou dereito derivado da declaración responsable ou comunicación previa) especificando: a) que non existiu ampliación de superficie. b) que non se realizaron modificacións de instalacións que requiran a aplicación de novas medidas correctoras. c) que a ocupación teórica previsible do local non se aumenta e d) que non se alteraron as condicións de evacuación e seguridade de xeito que sexa preciso melloralas.3) Que se acompaña a seguinte documentación:  Documentación relativa á licenza (ou dereito derivado da declaración responsable ou comunicación previa).  Documentación relativa á adquisición do local ou a actividade (citala).  Fotocopia do alta no IAE.  Fotocopia do contrato de aluguer ou escritura da propiedade do local.  Fotocopia da escritura de constitución da sociedade, se é o caso.  Xustificante do pago das taxas.  Calquer outra documentación que a normativa urbanística ou sectorial requira. SOLICITO se teña por presentada a presente comunicación previa e se tome razón da transmisión da actividade mencionada. En ___________, a ___ de ______________ de _________. Asdo. Para a execución das obras contempladas no art.º 4 da Ordenanza deberase presentar escrito de declaración responsable consonte ao modelo que se indica a continuación, ao que se achegará, segundo os casos Memoria descritiva das actuacións que se pretenden levar a cabo. A declaración responsable axustarase ao seguinte modelo: SR. ALCALDE PRESIDENTE DO CONCELLO DE NEGREIRA D/Dª. maior de idade con domicilio en. r/. e con DNI/NIF., en nome propio, (ou en representación de.), perante ese Concello comparece e DI: Que de conformidade co disposto no art.º 7.1 da Lei 17/2009, do 23 de novembro, sobre o libre acceso ás actividades de servizos e o seu exercicio, en relación co 71 bis.1 da Lei 30/1992 do 26 do novembro de réxime xurídico das administracións públicas e do procedemento administrativo común, presento DECLARACIÓN RESPONSABLE URBANÍSTICA. Para a execución de actuacións urbanísticas sometidas ao devandito réxime Poño en coñecemento dese Concello que cumpro cos requisitos esixibles para o exercicio do dereito a executar as obras que a continuación se mencionan. E para tal efecto, sinalo o seguinte: 1) Que as obras que se pretenden realizar son as seguintes:. Situación das obras: Casa núm. da rúa. ou piso ou local.). Obras a realizar: De acondicionamento de local sito en. consistentes en……………………. 2) Que dispoño de Memoria detallada das citadas obras.3) Que o prazo de execución das obras é de. meses que darán comezo o. 4) Que se acompaña seguinte documentación: a) Un exemplar en formato papel da Memoria de obras e un máis en formato dixital b) ……………………. SOLICITO que se teña por presentada a presente declaración responsable e que se tome nota das obras a realizar En., o. de. de 20. Asdo.: Negreira, 7 de xaneiro de 2013. Alcalde-Presidente José Blanco Pazos